અદી તોમર (આર. માધવન) બૉક્સર છે. અદી બૉક્સિંગમાં ગોલ્ડ મેડલ જીતવા માગે છે, પણ તેનું આ સપનું તેનો જ કોચ તોડી પાડે છે અને અદીએ અમુક સંજોગોમાં બૉક્સિંગ છોડી દેવું પડે છે. આ વાતને દસ વર્ષ વીતી જાય છે. આ દસ વર્ષમાં અદી પોતાની લાઇફને તહસનહસ કરી નાખે છે. દસ વર્ષ પછી એવી સિચુએશન આવે છે કે જે ટીમની કોઈ વૅલ્યુ નથી એવી વિમેન્સ બૉક્સિંગ ટીમ માટે કોચની જરૂરિયાત ઊભી થાય છે. અદીનો એક ફ્રેન્ડ તેની પાસે આ ઑફર લાવે છે. અદીનું સપનું હવે બદલાય છે. એક સમયે તે ગોલ્ડ મેડલ પોતાના માટે જીતવા માગતો હતો, પણ હવે તે આ ગોલ્ડ મેડલ પોતાની સ્ટુડન્ટ માટે જીતી લાવવા માગે છે અને આ સ્ટુડન્ટ છે મધી. પોતાની આઝાદી ઇચ્છતી મધીમાં એક ચૅમ્પિયન બનવાની કૅપેસિટી છે, પણ તેનામાં રહેલું કૌવત કોઈ દિશાનું નથી. મધીને તૈયાર કરવાનું કામ અદી શરૂ કરે છે. ઉત્સાહથી ભારોભાર ઘુઘવાતી મધી અને અનુભવથી ઠાંસોઠાસ ભરેલો અદી. બન્નેની ચૅમ્પિયનશિપ તરફની જર્ની શરૂ થાય છે, જે જર્ની દરમ્યાન બ્યુટિફુલ રિલેશનશિપનો પણ આરંભ થાય છે.